Συντεταγμένες: 37°38′20.512″N 21°37′51.866″E﻿ / ﻿37.63903111°N 21.63107389°E﻿ / 37.63903111; 21.63107389


  

Οι **Θησαυροί της αρχαίας Ολυμπίας** βρίσκονταν, εντός του ιερού χώρου της Άλτεως επάνω σε κρηπίδωμα από πορώλιθο, στους νότιους πρόποδες του Κρονίου λόφου, ανάμεσα στο Νυμφαίο και το στάδιο, στην ευρύτερη περιοχή του λόφου όπου υπήρχαν οι προϊστορικές λατρείες του ιερού.

Περιγραφή και ιστορικά στοιχεία
-------------------------------

Οι **Θησαυροί της αρχαίας Ολυμπίας**, όπως όλοι οι θησαυροί στην Αρχαία Ελλάδα, ήταν ναόσχημα κτήρια με ορθογώνιο σηκό και δύο δωρικούς κίονες μεταξύ παραστάδων. Έχουν κατασκευαστεί σε διάφορετικούς ιστορικούς χρόνους, από τον 6ο αι. π.Χ. έως τα μέσα του 5ου αι. π.Χ. από αντιπροσώπους ελληνικών πόλεων που συμμετείχαν στους Ολυμπιακούς αγώνες και εκεί φυλλάσονταν τα πολύτιμα αναθήματα των πόλεων προς τον Δία. Ο περιηγητής Παυσανίας στα Ηλιακά του (βλ. Βικιθήκη) αναφέρει τα ονόματα δέκα θησαυρών και δίνει αναλυτικές περιγραφές για τα αφιερώματα που φυλάσσονταν εκεί. Σαν πρώτη πόλι, που αφιέρωσε, αναφέρεται η Σικυώνα ενώ συνολικά οι θησαυροί: 

Σχέδιο της Αρχαίας Ολυμπίας, οι Θησαυροί στον αριθμό 8
* των Σικυωνίων, από την Σικυώνα της Κορινθίας,
* των Συρακουσίων, από τις Συρακούσες της Σικελίας,
* των Επιδαμνίων, από την Επίδαμνο των Ιλλυρικών ακτών,
* των Βυζαντίων, από το Βυζάντιο του Κεράτιου κόλπου,
* των Συβαριτών, από τη Σύβαρη της Κάτω Ιταλίας,
* των Κυρηναίων, από την Κυρήνη της Βορείου Αφρικής,
* των Σελινουντίων, από τον Σελινούντα της Σικελίας,
* των Μεταποντίων, από το Μεταπόντιο της Κάτω Ιταλίας,
* των Μεγαρέων, από τα Μέγαρα της Αττικής και
* των Γελώων, από τη Γέλα της Σικελίας.

Μετα τις ανασκαφές που έγιναν βρέθηκαν τα θεμέλια δώδεκα τέτοιων κτηρίων, από τα οποία μόνο πέντε ταυτοποιήθηκαν με ακρίβεια, εκείνα των Σικυωνίων, των Σελινουντίων, των Μεταποντίων, των Μεγαρέων και των Γελώων, ο οποίος αρχιτεκτονικά διαφέρει των υπολοίπων (βλ. κάτοψη) γιατί είναι πρόστυλος με έξη κίονες στην πρόσοψη.

Σύμφωνα με τον Παυσανία
-----------------------

>  **[6-19.1 -19.2]....... Ἐπὶ ταύτης τῆς κρηπῖδός εἰσιν οἱ θησαυροί, καθὰ δὴ καὶ ἐν Δελφοῖς Ἑλλήνων τινὲς ἐποίησαν τῷ Ἀπόλλωνι θησαυρούς. Ἔστι δὲ θησαυρὸς ἐν Ὀλυμπίᾳ Σικυωνίων καλούμενος, Μύρωνος δὲ ἀνάθημα τυραννήσαντος Σικυωνίων·**
> **[2] τοῦτον ᾠκοδόμησεν ὁ Μύρων νικήσας ἅρματι τὴν τρίτην καὶ τριακοστὴν Ὀλυμπιάδα. Ἐν δὲ τῷ θησαυρῷ καὶ θαλάμους δύο ἐποίησε, τὸν μὲν Δώριον, τὸν δὲ ἐργασίας τῆς Ἰώνων. Χαλκοῦ μὲν δὴ αὐτοὺς ἑώρων εἰργασμένους· εἰ δὲ καὶ Ταρτήσσιος χαλκὸς λόγῳ τῷ Ἠλείων ἐστίν, οὐκ οἶδα. *- Παυσανίου Ἑλλάδος Περιήγησις 6. Ἠλιακῶν Β'***
> 
> 

>  *[6-19.1 -19.2] ...... Στο κρηπίδωμα είναι στημένοι οι θησαυροί, όπως εκείνοι που έχουν χτίσει μερικοί Έλληνες προς τιμή του Απόλλωνος στους Δελφούς. Στην Ολυμπία υπάρχει θησαυρός αφιέρωμα του Μύρωνα τυράννου των Σικυώνας.*
> 
> 2. Το έκτισε όταν νίκησε σε αρματοδρομία στην τριακοστή τρίτη ολυμπιάδα. Σ' αυτό τον θησαυρό έφτιαξε δύο θαλάμους, ένα Δωρικό και ένα Ιωνικό. Είδα ότι είναι φτιαγμένοι από χαλκό, αλλά δεν ξέρω αν ο χαλκός ήταν από την Ταρτησσό, όπως λένε οι Ηλείοι.
> 
>

Έκθεση Φωτογραφιών
------------------

|  |
| --- |
| Φωτογραφίες |
| 

|  |
| --- |
|  Οι Θησαυροί της αρχαίας Ολυμπίας σήμερα..
 |
|  Οι Θησαυροί της αρχαίας Ολυμπίας σήμερα..
  |

|  |
| --- |
|  Οι Θησαυροί της αρχαίας Ολυμπίας σήμερα..
 |
|  Οι Θησαυροί της αρχαίας Ολυμπίας σήμερα..
  |

|  |
| --- |
|  Οι Θησαυροί της αρχαίας Ολυμπίας σήμερα..
 |
|  Οι Θησαυροί της αρχαίας Ολυμπίας σήμερα..
  |

|  |
| --- |
|  Οι Θησαυροί της αρχαίας Ολυμπίας σήμερα..
 |
|  Οι Θησαυροί της αρχαίας Ολυμπίας σήμερα..
  |

|  |
| --- |
|  Οι Θησαυροί της αρχαίας Ολυμπίας σήμερα..
 |
|  Οι Θησαυροί της αρχαίας Ολυμπίας σήμερα..
  |

|  |
| --- |
|  Οι Θησαυροί της αρχαίας Ολυμπίας σήμερα..
 |
|  Οι Θησαυροί της αρχαίας Ολυμπίας σήμερα..
  |

|  |
| --- |
|  Οι Θησαυροί της αρχαίας Ολυμπίας σήμερα..
 |
|  Οι Θησαυροί της αρχαίας Ολυμπίας σήμερα..
  |

|  |
| --- |
|  Οι Θησαυροί της αρχαίας Ολυμπίας σήμερα..
 |
|  Οι Θησαυροί της αρχαίας Ολυμπίας σήμερα..
  |

 |

Παραπομπές
----------

1. ↑  *Εγκυκλοπαίδεια Δομή*, τομ.12, σελ.96, Αθήνα
2. 1 2  «από τον κόμβο *Οδυσσεύς* του Υπουργείου Πολιτισμού και Αθλητισμού». Αρχειοθετήθηκε από το πρωτότυπο στις 2 Φεβρουαρίου 2017. Ανακτήθηκε στις 19 Μαΐου 2016.
3. ↑  *Η Ολυμπία κατά τον 7ο-6ο αι. π.Χ.* από το Ίδρυμα Μείζονος Ελληνισμού
4. ↑  από τη Βικιθήκη -Παυσανίου Ἑλλάδος Περιήγησις 6. Ἠλιακῶν Β'

Δείτε επίσης
------------

* *Θησαυροί της Ολυμπίας* από το Υπουργείο Πολιτισμού και Αθλητισμού Αρχειοθετήθηκε 2017-02-02 στο Wayback Machine.
* Θησαυροί της αρχαίας Ολυμπίας από το *Libri V-VIII* Παυσανίας στο books.google.gr

Εξωτερικές πηγές
----------------

* © Κάτοψη των Θησαυρών από το Γερμανικό Αρχαιολογικό Ινστιτούτο Αρχειοθετήθηκε 2007-09-23 στο Wayback Machine.

* οι Θησαυροί της αρχαίας Ολυμπίας από τη ψηφιακή βιβλιοθήκη Perseus του Tuft University